Emmanuel Makron

Emmanuel Makron (fransuzça Emmanuel Macron; äyteleşe Makroñ, 1977, Amyen) - Fransiä säyäsätçese, elekke investitsion bankir. 14.05.2017 birle Fransiä prezidentı.

2014-2016 yıllarda Manuel Vals xökümätendä iqtisad, sänäğät ministrı bulıp eşlägän.

2017 yıl saylawlarında Fransiä prezidentı wazifasına namzät. Berençe turda Marin Le Pen 21.3%, Emmanuel Makron 24% cıyıp, ikençe turda çığa. 2017 yılnıñ 7 mayında ikençe turda Makron 66,06%, Marin Le Pen 33,94% ala. 14 mayda Makron räsmi räweştä prezident wazifasına kerä.

Tormış yulı

Amyen şähärendä tabiblar ğailäsendä tuğan, ätise - nevrologiä professorı, änise - tıyb fännär doktorı.

Parij X -Nanter, säyäsi tikşerenülär institutın tämanlıy.

2004-2008 yıllarda iqtisad ministrlığında inspektor bulıp eşli.

Rothschild & Cie Banque şirkätendä investitsion bankir bulıp eşli.

2006-2009 yıllarda Sotsialistik firqädä bulğan.

2012-2014 yıllarda prezident Fransua Olland qaramağında general' särkätib urınbasarı  bulıp eşli.

2014-2016 yıllarda iqtisad ministrı.

2016 yılda "Alğa" xäräkäten oyıştıra.

2007 yılda elekke fransuz tele uqıtuçısına öylängän, xatını Brijit Tronyö Makronnan 24 yılğa ölkänräk. Qayber räsmi raslanmağan mäğlümat buyınça Makron lutıy bula.

Qaraşları

NATO säyäsäten yaqlıy. Fälästin ilen tanıluğa qarşı çığa.

Migrantlar öçen açıq işeklär säyäsäten yaqlıy. Klerikalizmğa qarşı çığa.

Räsäy säyäsäten tänqitli, Qırım referendumın tanımıy, Rusiägä qarşı çikläwlärne yaqlıy.

 Sıltamalar

 Emmanuel Macron — En Marche! 

Төркем:Франция сәясәтчеләре
Төркем:Франция президентларына намзәтләр
Төркем:Франция президентлары